作者:張可久
標題:雙調・殿前歡秋日湖上
內容:倚吟篷，障西風十里錦芙蓉。照滄浪似入桃源桐，欠個漁翁。冰泉瀉翠筒，玉液浮銀甕，羅袖擎金鳳。團香弄粉，泛綠依紅。次酸齋韻二首釣魚臺，十年不上野鷗猜。白雲來往青山在，對酒開懷。欠伊周濟世才，犯劉阮貪杯戒，還李杜吟詩債。酸齋笑我，我笑酸齋。喚歸來，西湖山上野猿哀。二十年多少風流怪，花落花開。望雲霄拜將臺，袖星斗安邦策，破煙月迷魂寨。酸齋笑我，我笑酸齋。離思二首夜啼烏，柳枝和月翠扶疏。繡鞋香染莓苔露，搔首踟躕。燈殘瘦影孤，花落流年度，春去佳期誤。離鸞有恨，過雁無書。月籠沙，十年心事付琵琶。相思懶看幃屏畫，人在天涯。春殘豆蔻花，情寄鴛鴦帕，香冷荼コ架。舊遊臺榭，曉夢窗紗。西湖晚晴總宜船，綠情紅意雨余天。盈盈皓月明如練，棹舉冰田。神仙太乙蓮，圖畫崔徽面，才思班姬扇。新詩象管，古調冰弦。客中二首望長安，前程渺渺鬢斑斑。南來北往隨徵雁，行路艱難。青泥小劍關，紅葉湓江岸，白草連雲棧。功名半紙，風雪千山。錦纏頭，粉箏低按舞《涼州》。佳人一去春殘後，香冷雲兜。晴山翠黛愁，綠水羅裙皺，細柳宮腰瘦。梨花暮雨，燕子空樓。